২০১৪ সালে অপো’র নিজস্ব উদ্ভাবন, ভিওওসি একটি লো ভোল্টেজ ফাস্ট চার্জিং প্রযুক্তি, যা গতানুগতিক চার্জিং প্রযুক্তির তুলনায় ৪গুণ দ্রুততর গতির। এরই মধ্যে এটি ৫০০টি প্যাটেন্টে ব্যবহৃত হচ্ছে এবং ৯০ মিলিয়নেরও বেশি গ্রাহক এটি ব্যবহার করছেন। হ্যান্ডসেট চার্জিংয়ের ক্ষেত্রে একটি গুরুত্বপূর্ণ বিষয় হলো তাপ। যত বেশি ভোল্টেজে চার্জ দেওয়া হয়, ফোন তত বেশি গরম হয়ে যায়। ভিওওসি প্রযুক্তিতে যেহেতু ৪গুণ বেশি দ্রুততম সময়ে চার্জ হয়, তাই ফোনের তাপ বেড়ে যাওয়া রোধ করতে অ্যাডাপটর থকে পোর্ট পর্যন্ত পাঁচ-স্তর বিশিষ্ট নিরাপত্তা সিস্টেম ব্যবহার করা হয়েছে। ভিওওসি’কে দ্রুততম চার্জিং প্রযুক্তি হিসেবে প্রতিষ্ঠিত করতে, এতে ভোল্টেজ কমানো সার্কিট এর পরিবর্তে এমসিইউ ব্যবহার করা হয়েছে। পাঁচ-স্তর বিশিষ্ট নিরাপত্তার মধ্যে আছে ভিওওসি টেস্টার বিল্ট ইনটু অ্যাডাপটার, ভিওওসি আইডেন্টিফিকেশন বিল্ট ইনটু অ্যাডাপটার, ভিওওসি আইডেন্টিফিকেশন বিল্ট ইনটু ফোন, ভোল্টেজ টেস্টার বিল্ট ইনটু ফোন এবং ফিউজ বিল্ট ইনটু ফোন। এই সবগুলো প্রযুক্তি চার্জিংয়ের সময় হ্যান্ডসেটের তাপমাত্রা অনেক কমিয়ে রাখে।